भोग में गया था परिवार, घर से गहने-नकदी चोरी
सिविललाइन एरिया में स्थित पीएनटी कॉलोनी स्थित एक क्वार्टर का ताला तोड़कर अज्ञात चोरों ने सोने- चांदी के गहनों समेत हजारों रुपए की नकदी चोरी कर ली है। बताया जा रहा है कि पूरा परिवार रविवार को अपने रिश्तेदार के भोग समारोह में शामिल होने के लिए शहर से बाहर गए थे। रविवार शाम को जब वापस घर लौटे, ताले टूटे पाए। चोरी हाेने की आशंका के बाद मामले की जानकारी थाना सिविल लाइन पुलिस को दी गई। पुलिस टीम के अलावा डॉग स्क्वायड फिंगर प्रिंट एक्सपर्ट की टीम ने घटनास्थल का जायजा लेने के बाद मामले की जांच शुरू कर दी है। पुलिस को दी जानकारी में रंजीत कुमार निवासी क्वार्टर नंबर बी 8 पीएनटी कॉलोनी भागू रोड ने बताया कि रविवार को उनका पूरा परिवार अपने रिश्तेदार के भोग समागम में शामिल होने के लिए मानसा गए हुए थे। रविवार शाम करीब 4 बजे जब वह वापस लौटे, तो देखा कि क्वार्टर के मेन गेट पर लगा हुआ ताला टूटा पड़ा था। जब उन्होंने घर के अंदर जाकर जांच की देखा कि अलमारी भी खुली पड़ी थी और लॉकर टूटा पड़ा था। जिसमें सोने के दो सैट, चांदी के गहने, एक मोबाइल फोन 7 हजार के करीब नकदी गायब थी, जिसे कोई अज्ञात व्यक्ति चोरी कर ले गए। सूचना मिलने के बाद मौके पर पहुंची पुलिस ने मामले की जांच शुरू कर दी है।
चोरी के बाद बिखरा पड़ा सामान
hin_Deva hin_Deva hin_Deva